Durchge dy zynnen
Hew stich schnytt lere vinden
Dy stuck soltu woll bedencken
Vnd do mit dy meyster krencken
Hye sagtt der meyster wye man mit dem messer durchgen sollt vnd das durchgen ist sere gutt Im messer vnd Im svertt Du stest nohendt oder fern so magstu der prauchen mit ortt hewen oder schnytten Item wenn Ir Im zuuechten zusammen kumptt wiltu denn dy durchgen machen So thu Im also haw von deyner rechten achsel gerad Eyn oberhaw zu Im Eyn auff seyn lincke seytten Indes Ee dw Triffest mit dem haw So windt dy stumpff schneyd gegen seynem messer vnd senck den ortt nyder vnd gee zwischen Im vnd dir auff seyn rechte seytten vnd schlag Im zu dem kopff etc